b'\n_START_ARTICLE_\nHMS B.9\n_START_SECTION_\nPalvelus\n_START_PARAGRAPH_\nHMS B.9 siirrettiin kes\xc3\xa4ll\xc3\xa4 1912 Maltalle sisaralusten HMS B.10:n ja HMS B.11:n kanssa. Italian liitytty\xc3\xa4 ymp\xc3\xa4rysvaltoihin piti Ranskan ja Britannian l\xc3\xa4hett\xc3\xa4\xc3\xa4 aluksia Italian tueksi Adrianmerelle sijoitettua It\xc3\xa4valta-Unkarin laivastoa vastaan. Britannia p\xc3\xa4\xc3\xa4tti l\xc3\xa4hett\xc3\xa4\xc3\xa4 osastoon V\xc3\xa4limerell\xc3\xa4 olevat B-luokan sukellusveneet ja HMS B.7, HMS B.8 ja HMS B.9 saapuivat Venetsiaan 11. lokakuuta 1915. Osasto viipyi Venetsiassa lokakuuhun 1916, jolloin H-luokan sukellusveneet saapuivat alueelle._NEWLINE_Alus l\xc3\xa4hti sisaralustensa mukana 30. lokakuuta kohti Maltaa, jossa ne poistettiin palveluksesta odottamaan p\xc3\xa4\xc3\xa4t\xc3\xb6st\xc3\xa4 kohtalostaan. Vuonna 1917 alukset muutettiin partioveneiksi aseistamalla ne 12 naulan tykill\xc3\xa4 ja rakentamalla ohjauskansi. Muutost\xc3\xb6iden j\xc3\xa4lkeen ne palasivat valvomaan Otrantonsalmen sulkua._NEWLINE_Alus myytiin 31. lokakuuta 1919 romutettavaksi.'